George V van die Verenigde Koninkryk - Wikipedia
George V van die Verenigde Koninkryk
Koning van die Verenigde Koninkryk en die Britse Dominiums; Keiser van Indië
Koning George V.
Sakse-Koburg en Gotha,
SM die Koning
SKH die Hertog van Cornwallis en York
6 Mei 1910 – 20 Januarie 1936
22 Junie 1911
3 Junie 1865; Marlborough House, Londen
20 Januarie 1936; Sandringham House, Norfolk
29 Januarie 1936; St. George-kapel, Windsor
Mary van Teck
Prinses Mary, Gravin van Harewood
Prins Henry, Hertog van Gloucester
Prins George, Hertog van Kent
Alexandra van Denemarke
George V (George Frederick Ernest Albert; 3 Junie 1865 – 20 Januarie 1936) was die eerste monarg van die Huis van Windsor wat hy geskep het van die Britse tak van die Duitse Huis van Sakse-Koburg en Gotha. Hy was koning van die Verenigde Koninkryk en die Britse dominiums asook Keiser van Indië en die eerste koning van Ierland na dié se onafhanklikwording. George het van 1910 tot met sy dood in 1936 regeer.
Hy het vandat hy twaalf was in die Britse vloot gedien, maar met die onverwagte dood van sy oudste broer, prins Albert Victor, die Hertog van Clarence en Avondale, het hy die troonopvolger geword. Hy het met sy broer se verloofde, Mary van Teck, getrou. Hoewel hulle soms deur die Britse Ryk getoer het, het George verkies om tuis te bly met sy seëlversameling en het hy volgens sy biograwe ’n taamlike eentonige lewe gelei.
2 Titels en aanspreekvorms
3 In die kultuur
George het koning-keiser geword met die dood van sy pa, koning Edward VII. Tydens die Eerste Wêreldoorlog het hy afstand gedoen van alle Duitse titels en aanspreekvorms namens sy familielede wat Britse onderdane was. Hy het die naam van die koningshuis van Sakse-Koburg en Gotha verander na Windsor. Tydens sy bewind het die Statuut van Westminster die kroon verdeel sodat George die dominiums as aparte koninkryke regeer het. So is die weg gebaan vir die toekomstige ontwikkeling van die Statebond. Tydens sy bewind was daar ook ’n opgang van sosialisme, fascisme, Ierse republikanisme en die eerste Britse Arbeidersregering – dit alles het die politieke spektrum radikaal verander.
George was tydens die grootste deel van sy latere bewind siek. Hy is ná sy dood deur sy oudste seun, Edward, opgevolg.
Titels en aanspreekvorms[wysig | wysig bron]
George V se kroning in Delhi (1911)
3 Junie 1865 – 24 Mei 1892: Sy Koninklike Hoogheid prins George van Wallis
24 Mei 1892 – 22 Januarie 1901: Sy Koninklike Hoogheid die Hertog van York
22 Januarie 1901 – 9 November 1901: Sy Koninklike Hoogheid die Hertog van Cornwallis en York
9 November 1901 – 6 Mei 1910: Sy Koninklike Hoogheid die Prins van Wallis
in Skotland: Sy Koninklike Hoogheid die Hertog van Rothesay
6 Mei 1910 – 20 Januarie 1936: Sy Majesteit die Koning
in verband met Indië: Sy Majesteit die Koning-keiser
In die kultuur[wysig | wysig bron]
Op die silwerdoek en televisie is George uitgebeeld deur:
Henry Warwick in die stil rolprent Why America Will Win (1918)
William Gaffney in die stil rolprent The Great Victory, Wilson or the Kaiser? The Fall of the Hohenzollerns (1919)
Derek Erskine in die stil rolprent The Scarlet Woman: An Ecclesiastical Melodrama (1925)
Carleton Hobbs in A King's Story (1965), die verhaal van Edward VIII
Michael Osborne in die ATV-dramareeks Edward the Seventh (1975)
Marius Goring in die Thames Television-reeks Edward & Mrs. Simpson (1978)
Keith Varnier in die LWT-dramareeks Lillie (1978), die verhaal van Lillie Langtry
Rene Aranda in The Fiendish Plot of Dr. Fu Manchu (1980)
Andrew Gilmour in die Australiese minireeks A Thousand Skies (1985), die verhaal van Charles Kingsford Smith, geskoei op die roman van Tasmin Beattie
David Ravenswood in die Australiese minireeks The Great Air Race (1990)
John Warner in die RTE-TV-drama The Treaty (1991)
David Troughton in die BBC-drama All the King's Men (1999)
Rupert Frazer in die TV minireeks Shackleton (2002), die verhaal van Ernest Shackleton
Alan Bates in die Carlton Television-drama Bertie and Elizabeth (2002)
Tom Hollander in die BBC-minireeks The Lost Prince (2003)
Clifford Rose in die TV-drama Wallis & Edward (2005)
Andrew Pritchard in die Britse TV-drama-dokumentêr The First Black Britons (2005)
Julian Wadham in die TV-drama My Boy Jack (2007), geskoei op die toneelstuk deur David Haig
Kinders[wysig | wysig bron]
Edward, die Prins van Wallis
later Edward VIII 23 Junie 1894 28 Mei 1972 Later die Hertog van Windsor; getroud met Wallis Simpson; geen kinders
Prins Albert, die Hertog van York
later George VI 14 Desember 1895 6 Februarie 1952 Getroud met lady Elizabeth Bowes-Lyon; het kinders gehad
Prinses Mary, Gravin van Harewood 25 April 1897 28 Maart 1965 Getroud met Henry Lascelles, 6de Graaf van Harewood; het kinders gehad
Prins Henry, Hertog van Gloucester 31 Maart 1900 10 Junie 1974 Getroud met lady Alice Montagu-Douglas-Scott; het kinders gehad
Prins George, Hertog van Kent 20 Desember 1902 25 Augustus 1942 Getroud met prinses Marina van Griekeland en Denemarke; het kinders gehad
Prins John 12 Julie 1905 18 Januarie 1919 Dood aan siekte-aanvalle
Stamboom[wysig | wysig bron]
Prins Albert van Sakse-Koburg en Gotha
Edward VII van die Verenigde Koninkryk
Victoria van die Verenigde Koninkryk
Christiaan IX van Denemarke
Prinses Alexandra van Denemarke
Louise van Hesse-Kassel
Hierdie artikel is merendeels vertaal vanaf die Engelse Wikipedia-artikel en:George V of the United Kingdom
Matthew, H. C. G. (September 2004; aanlyn-ed., Mei 2006), "George V (1865–1936)", Oxford Dictionary of National Biography (Oxford University Press), http://www.oxforddnb.com/view/article/33369
Nicolson, Sir Harold (1952). King George the Fifth: His Life and Reign. Londen: Constable and Co.
Pope-Hennessy, James (1959). Queen Mary. Londen: George Allen and Unwin, Ltd.
Rose, Kenneth (1983). King George V. Londen: Weidenfeld and Nicolson. ISBN 0-297-78245-2.
Sinclair, David (1988). Two Georges: The Making of the Modern Monarchy. Londen: Hodder and Stoughton. ISBN 0-340-33240-9.
Windsor, HRH The Duke of (1951). A King’s Story. Londen: Cassell and Co.
Wikimedia Commons bevat media in verband met George V van die Verenigde Koninkryk.
Britse monarge wat afstam van die Duitse Huis van Hannover
Huis van Hannover
George I · George II · George III · George IV · William IV · Victoria
Huis van Sakse-Koburg en Gotha
Edward VII · George V
ISNI: 0000 0003 8336 5509
BNF: cb119925655 (data)
Ontsluit van "https://af.wikipedia.org/w/index.php?title=George_V_van_die_Verenigde_Koninkryk&oldid=2083339"
Britte in die Eerste Wêreldoorlog
Geboortes in 1865
Sterftes in 1936
Die bladsy is laas op 3 Desember 2019 om 13:58 bygewerk.